મહાત્મા ગાંધીની ૧૫૦મી જન્મજયંતિ નિમિત્તે સ્વચ્છતા અંગે લોકોમાં જાગૃતિ આવે, સિંગલ યુઝ પ્લાસ્ટિકનો વપરાશ ઓછો થાય તથા એ બાબતે લોકોમાં વધુમાં વધુ જાગૃતિ આવે એ આશયથી છોટાઉદેપુર જિલ્લાના મુખ્યમથકે પ્લોગિંગ મેરેથોનનું આયોજન કરવામાં આવ્યું હતું. એસ. એફ્. હાઇસ્કૂલથી શરૃ થયેલી આ મેરેથોનને જીલ્લા કલેકટર સુજલ મયાત્રા, પોલીસ અધિક્ષક ભાભોર, જિલ્લા ગ્રામ વિકાસ એજન્સીના નિયામક પધ્મરાજ ગાવિત સહિતના મહાનુભાવોએ લીલીઝંડી બતાવી પ્રસ્થાન કરાવ્યું હતું.